
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 234 


12 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 


ζώνης παραλίας στη θέση «Πλαζ Γαλήνη» στον «όρ¬ 
μο Νεροκράτημα» του Δήμου Κεκρωπίας, Νομού 

Αιτωλοακαρνανίας. 1 

Καθορισμός χρήσης γης σε υπό παραχώρηση δημό¬ 
σια, εποικιστική, δασική έκταση του Δήμου Ηρα- 
κλεωτών Ν. Γρεβενών. 2 


ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημίωσης λόγω ρυ¬ 
μοτομίας ακινήτων προς εφαρμογήν σχεδίου πόλε- 
ως δια την διάνοιξη τμήματος της οδού Χαβίνη και 
διαπλάτυνση της συμβολής των οδών Ζαλόγγου 
και Ζαχαρία της Πρέβεζας. 3 


ΑΠΟΦΑΣΕΙ Σ 

Αριθ. 1029730/2571 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «Πλαζ Γ αλήνη» στον «όρμο Νε¬ 
ροκράτημα» του Δήμου Κεκρωπίας, Νομού Αιτωλοα¬ 
καρνανίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ. 704/70, Β.Δ. 705/70, 
Β.Δ.192/72, Π .Δ.71/84, Π.Δ. 347/88, Ν. 2026/92 και Π.Δ. 
97/93. 

2. Τις διατάξεις του Α. Ν. 2344/40 «περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του άρθρου 20 του Ν.719/77 «περί του 
τρόπου σύνταξης τοπογραφικών- υψομετρικών διαγραμ¬ 
μάτων από ιδιώτες μηχανικούς κ.λπ.». 

4. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 100 του Π.Δ. 284/88 «περί 


συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας. 

6. Την υπ’αριθ. 1078204/927/0006Α/6.8.1992 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παράγραφος 5 του Ν.Δ. 
2344/95, του άρθρου 52 παράγραφος 6 Ν. 2218/94, του 
άρθρου 4 παρ. 7 του Ν. 2240/94, δυνάμει των οποίων αρ¬ 
μοδιότητες του Υπουργείου Οικονομικών που είχαν μετα- 
βιβασθεί στους Νομάρχες, ανήκουν στον Περιφερειακό 
Δ/ντή, σε συνδυασμό με αυτές του άρθρου Ηπαρ. 2 του 
Ν. 2399/96 με τις οποίες προβλέπεται η κατάργηση των 
θέσεωντων Περιφερειακών Δ/ντών, οι αρμοδιότητες πλέ¬ 
ον του οποίου περιήλθαν στο Γ ενικό Γ ραμματέα της Πε¬ 
ριφέρειας και ασκούνται από: τον Αναπληρωτή-Περιφε- 
ρειακό Δ/ντή. 

8. Τις διατάξεις του τέταρτου εδαφίου της παραγράφου 
2 του άρθρου 1 και της παρ. 6 του ιδίου άρθρου του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ107/τ.Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997, Υπηρεσίες του Υπουργείου Οικονο¬ 
μικών. 

9. Την με αριθ. πρωτ. 1087903/1481/0006Β/ΠΟΛ. 
1233/28.8.97 απόφαση του Υπουργού οικονομικών περί 
«μεταβίβασης αρμοδιοτήτων του Υπουργού Οικονομικών 
στους Προϊσταμένους των Περιφερειακών υπηρεσιών 
πλην ΓΛΚ και ΓΧΚτου Υπουργείου Οικονομικών. 

10. Την από 29.10.98 έκθεση της Επιτροπής καθορισμού 
των ορίων αιγιαλού και παραλίας,για τον καθορισμό των 
ορίων αιγιαλού και παραλίας στη θέση «Πλαζ Γαλήνη» 
στον «όρμο Νεροκράτημα» του Δήμου Κεκρωπίας, Νομού 
Αιτωλ/νίας και το από Δεκέμβριο του 1997 τοπογραφικό 
και υψομετρικό διάγραμμα σε κλίμακα 1:500 της Τοπο¬ 
γράφου Μηχανικού Αγγελικής Πολυχρονοπούλου ελεγ¬ 
μένα από την Ιωάννα Αργιαδίτη, Τοπογράφο Μηχανικό 
της Κτηματικής Υπηρεσίας Ν.Αιτωλ/νίας, που θεωρήθη¬ 
καν στις 19.11.1998 από τον Κων/νο Μάκρη, Τοπογράφο 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Μηχανικό, Προϊστάμενο της Τ.Υ.Δ.Κ. Ν. Αιτωλ/νίας, σε μία 
(1) πινακίδα και συνοδεύει την έκθεση της προαναφερό- 
μενης επιτροπής. 

11.Την σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 286/Φ.544.5/128/00/28.2.2000 
έγγραφο του, αποφασίζουμε: 

I. Επικυρώνουμε την από 29.10.98 έκθεση της Επιτρο¬ 
πής καθορισμού των ορίων αιγιαλού και παραλίας και πα¬ 
λαιού αιγιαλού και θέσεων αμμοληψίας, καθώς και το από 
Δεκέμβριο “97 τοπογραφικό και υψομετρικό διάγραμμα, 
που την συνοδεύει, το οποίο συντάχθηκε από την Τοπο¬ 
γράφο Μηχανικό Αγγελική πολυχρονοπούλου και θεωρή¬ 
θηκε από τον Κων/νο Μάκρη, Τοπογράφο Μηχανικό, 
Προϊστάμενο της Τ.Υ.Δ.Κ. Ν. Αιτωλ/νίας, με κλίμακα 1:500 
στις 19.11.1998 σε μία (1) πινακίδα επί του οποίου η πιο 
πάνω επιτροπή, καθόρισε τα όρια αιγιαλού με: 

την οριογραμμή του αιγιαλού δια συνεχούς ερυθρός 
πολυγωνικής γραμμής με κορυφές Α1, Α2,..., Α10, Α11, 
την οριογραμμή της παραλίας δια συνεχούς κίτρινης πο¬ 
λυγωνικής γραμμής με κορυφές Π1, Π2,..., ΠΙΟ, Π11 και 
πλευρές παράλληλες προς τις γραμμές του αιγιαλού και 
σε απόσταση 10 μ. την οριογραμμή του παλαιού αιγιαλού 
δια συνεχούς μπλε πολυγωνικής γραμμής με κορυφές 
ΠΑ1, ΠΑ2, ΠΑ3, ΠΑ4, της οποίας οι κορυφές εξασφαλίζο¬ 
νται από το Κρατικό Δίκτυο. 

II. Για τον καθορισμό των οριογραμμών ελήφθησαν υ¬ 
πόψη τα υπάρχοντα κτίσματα. 

III. Οι κορυφές των οριογραμμών εξασφαλίζονται από 
το Κρατικό Τριγωνομετρικό Δίκτυο. 

IV. Καθορίζεται ζώνη παραλίας πλάτους 10μ., όπου οι 
συντεταγμένες της γραμμής παραλίας φαίνονται στο συ¬ 
νημμένο πίνακα. 

V. Η επιτροπή διαπίστωσε ότι υφίσταται παλαιός αιγια- 
λός. 

Η απόφαση αυτή, με την έκθεση της Επιτροπής και το 
τοπογραφικό διάγραμμα, να δημοσιευθούν στην Εφημε¬ 
ρίδα της Κυβέρνησης. 

Αθήνα, 30 Μαρτίου 2000 

Με εντολή Υπουργού 
Ο Γενικός Γραμματέας 
ΧΑΡΗΣ ΑΛΑΜΑΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑ¬ 
ΛΟΥ ΚΑΙ ΠΑΡΑΛΙΑΣ (Αρθρ. 74 Π.Δ. 636/77) 

Για τον καθορισμό των ορίων του Αιγιαλού & Παραλίας 
στη θέση «Πλαζ Γαλήνη» στον Όρμο Νεροκράτημα 
του Δήμου Κεκρωπίας, Ν. Αιτωλ/νίας. 

Ενδιαφερόμενος: Δήμος Κεκρωπίας, δια μέσου Κτημα¬ 
τικής Υπηρεσίας Αιτωλ/νίας. 

Στην Πάλαιρο σήμερα 29.10.1998 ημέρα Πέμπτη και ώ¬ 
ρα 10.00 π.μ., οι υπογεγραμμένοι: 

1. Θεοφάνης Γεώργιος, Εφοριακός ΠΕ/Α', Προϊστάμε¬ 
νος της Κτηματικής Υπηρεσίας Αιτωλ/νίας, ως Πρόεδρος, 

2. Αργιαδίτη Ιωάννα,Τοπογράφος Μηχανικός της Κτη¬ 
ματικής Υπηρεσίας Ν. Αιτωλ/νίας, ΠΕ/Δ' ως μέλος της ε¬ 
πιτροπής. 

3. Μαργωμένος Εμμανουήλ, Λιμενάρχης, Λιμεναρχείου 
Λευκάδας, ως μέλος της επιτροπής, 

αποτελούντες την Επιτροπή καθορισμού των ορίωντου 
Αιγιαλού και παραλίας δυνάμει του άρθρου 74 του Π.Δ. 


636/77 συγκληθείσα κατόπιν του υπ’ αριθ. 4255/Φ.410/ 
109/23.10.98 εγγράφου του Προέδρου αυτής, μεταβήκα¬ 
με επί τόπου στην προαναφερόμενη περιοχή σήμερα την 
29.10.98 και λαβόντες υπόψη: 

• Την σχετική αίτηση του Δήμου Κεκρωπίας, με το ο¬ 
ποίο ζητείται ο καθορισμός των ορίων αιγιαλού, παραλίας 
και παλαιού αιγιαλού στην παραπάνω περιοχή, 

• Το υπό της Τοπογράφου Μηχανικού, Αγγελικής Πο¬ 
λυχρονοπούλου τοπογραφικό και υψομετρικό διάγραμ¬ 
μα, συνταχθέντα τον Δεκέμβριο του 1997 σε μία (1) πινα¬ 
κίδα, ειςτετραπλούν (4πλούν) σε κλίμακα 1:500 ελεγμένα 
στις 29.10.1998 από την Ιωάννα Αργιαδίτη, Τοπογράφο 
Μηχανικό της Κτηματικής Υπηρεσίας Ν .Αιτωλ/νίας και θε¬ 
ωρημένα από τον Κων/νο Μάκρη, Τοπογράφο Μηχανικό 
και Προϊστάμενο της Τ.Υ.Δ.Κ. Ν. Αιτωλ/νίας, στις 
19.11.1998, σε μία (1) πινακίδα. 

• Τις διατάξεις του Α.Ν. 2344/40 ως αυτός τροποποιή¬ 
θηκε ως σήμερα, καθώς και την προς τούτο Δικαστηρια¬ 
κή και Διοικητική Νομολογία (άρθρο 5 του ΑΝ 263/68), 

• Την εκ της επιτόπιου μεταβάσεως σχηματισθείσα α¬ 
ντίληψη περί του πλάτους της βρέχόμενης ζώνης της ξη- 
ράς και λοιπών στοιχείων, ήτοι, 

I. ΕΔΑΦΟΣ: Αμμώδες με βότσαλο. 

II. ΚΑΤΑΣΤΑΣΗ ΑΚΤΗΣ: Αμμώδης και εν μέρει προς το 
μέσον της, βαλτώδης. 

III. ΟΙ ΣΥΝΗΘΕΙΣ ΕΠΙΚΡΑΤΟΥΝΤΕΣ ΑΝΕΜΟΙ ΣΤΗΝ Α¬ 
ΝΩΤΕΡΩ ΠΕΡΙΟΧΗ ΕΙΝΑΙ: Νότιοι-Νοτιοδυτικοί. 

IV ΚΑΤΑΣΚΕΥΗ ΘΑΛΑΣΣΙΟΥ ΧΩΡΟΥ: Έδαφος ομαλό. 

V. ΠΥΘΜΕΝΑΣ: Ομαλός. 

VI. ΠΡΟΣΧΩΣΕΙΣ-ΕΠΙΧΩΜΑΤΩΣΕΙΣ: Δεν υπάρχουν επι¬ 
χωματώσεις, αλλά υπάρχουν νερά δίπλα στην ακτή και σε 
χαμηλότερο υψόμετρο από την θάλασσα, όπως φαίνεται 
στο συνημμένο τοπογραφικό διάγραμμα το οποίο αποτε¬ 
λεί και αναπόσπαστο τμήμα της έκθεσης αυτής, αποφα¬ 
σίζουμε: 

1. Καθορίζουμε επίτου ως άνωτοπογραφικού διαγράμ¬ 
ματος ως εξής: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία Α1, Α2,..., Α10, Α11. 

β) Την οριογραμμή της παραλίας με συνεχή κίτρινη πο¬ 
λυγωνική γραμμή με στοιχεία Π1, Π2,..., ΠΙΟ, Π11,της ο¬ 
ποίας οι κορυφές εξασφαλίζονται με ορθογώνιες συντε¬ 
ταγμένες από το κρατικό δίκτυο και απέχει από την οριο- 
γραμμή του αιγιαλού απόσταση 10 μέτρων και είναι 
παράλληλος σ’ αυτήν καθόλο το μήκος της, 

γ) Την οριογραμμή του παλαιού αιγιαλού με συνεχή 
μπλε πολυγωνική γραμμή και με στοιχεία ΠΑ1, ΠΑ2, ΠΑ3, 
ΠΑ4, της οποίας οι κορυφές εξασφαλίζονται από το Κρα¬ 
τικό Δίκτυο. 

2. Για τον καθορισμό των οριογραμμών λήφθηκαν υπό¬ 
ψη, ότι δεν υπάρχουν κτίσματα. 

3. Οι κορυφέςτωνοριογραμμών εξασφαλίζονται απότο 
Κρατικό Τριγωνομετρικό Δίκτυο. 

4. Καθορίζεται ζώνη παραλίας πλάτους 10 μέτρων, ε¬ 
πειδή δεν εξυπηρετούνται οι σκοποί του άρθρου 7 της 
παρ. 1 του Α.Ν.2344/40. 

6. Η επιτροπή διαπίστωσε ότι υφίσταται παλαιός αιγια- 
λός. 

Ο Πρόεδρος Τα Μέλη 

ΓΕΩΡΓΙΟΣ ΘΕΟΦΑΝΗΣ ΑΡΓΙΑΔΙΤΗ ΙΩΑΝΝΑ 

ΜΑΡΓΩΜΕΝΟΣ ΕΜΜΑΝΟΥΗΛ 

Αριθ. 680 (2) 

Καθορισμός χρήσης γης σε υπό παραχώρηση Δημό¬ 
σια,εποικιστική, δασική έκταση του Δήμου Ηρακλεω- 

τώνΝ. Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1 . Το Ν 1 512/11.1.198 5 (ΦΕΚ 4 Α) για την τροποποίηση 
και συμπλήρωση πολεοδομικών διατάξεων κ.λ.π. και ειδι¬ 
κότερα το άρθρο 3 παρ. 1 αυτού. 

2. Το Ν 1337/12.3.1983 (ΦΕΚ 3 3 Δ') για την επέκταση 
των πολεοδομικών σχεδίων κ.λ,π. 

3. Το Ν. 360/1976 για τη χωροταξία και το περιβάλλον. 

4. Το Ν 1032/1980 για τη σύσταση του Υπουργείου 
Χ.Ο.Π. 

5. Την Υ1 β/2000/29.3.96 (ΦΕΚ 343Δ) απόφαση του Υ¬ 
πουργείου Υγείας Πρόνοιας και κοινωνικών Ασφαλίσεων 
για τους όρους ίδρυσης και λειτουργίας πτη-κτηνοτροφι- 
κών εγκ/σεων. 

6. Την 83840/3591/12.12.86 απόφαση του Υπουργείου 
ΠΕ.ΧΩ.Δ. Ε. για τις αποστάσεις των πτη-κτηνοτροφικών ε- 
γκ/σεων από πόλεις, χωριά, οικισμούς κ.λπ. 

7. Την οικ 692/31.3.2000 εισήγηση του Τμήματος Πολε¬ 
οδομίας και περιβάλλοντος της Ν. Α. Γρεβενών, αποφα¬ 
σίζουμε: 


Καθορίζουμε ως χρήση γης για την υπό παραχώρηση, 
σύμφωνα με το άρθρο 13 παρ. 2γτου Ν1734/87 «Βοσκό¬ 
τοποι και ρύθμιση ζητημάτων σχετικών με κτηνοτροφική 
αποκατάσταση κ.λ.π.», δημόσια δασική, εποικιστική έκτα¬ 
ση 4000 τ.μ. του Δήμου Ηρακλεωτών Ν. Γρεβενών και συ¬ 
γκεκριμένα για το με αριθμό 1900γ αγροτεμάχιο του α¬ 
γροκτήματος «Κιβωτός» Ν. Γ ρεβενών, την λειτουργία που 
εξυπηρετεί την εγκατάσταση κτηνοτροφικών εκμεταλ¬ 
λεύσεων. 

Το τοπογραφικό διάγραμμα του αγροτεμαχίου που συ¬ 
ντάχθηκε από την Τοπογραφική Υπηρεσία της Νομαρχια¬ 
κής Αυτοδιοίκησης Γρεβενών αποτελεί αναπόσπαστο 
τμήμα της παρούσας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού ούτε σε 
βάρος του προϋπολογισμού του οικείου Ο.Τ.Α. (Δήμος Η- 
ρακλεωτών Ν. Γ ρεβενών). 

Η απόφαση αυτή με το συνημμένο τοπογραφικό διά¬ 
γραμμα να δημοσιευθεί στην εφημερίδα της Κυβερνήσε- 
ως. 

Γρεβενά, 31 Μαρτίου 2000 

Ο Νομάρχης 
ΑΝΤΩΝΗΣ ΠΕΤΣΑΣ 

ΑΝΑΚΟΙΝΩΣΕΙΣ 


Ειδοποίηση παρακατάθεσης αποζημίωσης λόγω ρυμοτο¬ 
μίας ακινήτων προς εφαρμογήν σχεδίου πόλεως δια 
την διάνοιξη τμήματος της οδού Χαβίνη και διαπλά- 
τυνση της συμβολής των οδών Ζαλόγγου και Ζαχαρία 
της Πρέβεζας. 

Ο υπογεγραμμένος Σπυρίδων Ασωνίτης του Θεοδώ¬ 
ρου, κάτοικος Πρέβεζας (Εργατικοί Κατοικίαι), έχοντας 
υπ’ όψειτις διατάξεις: 

1) Του από 17.7.1923 Ν. Δ/τος «Περί σχεδίων πόλεων 
κ.λ.π.», όπως συμπληρώθηκε και ισχύει σήμερα. 

2) Την υπ’ αριθμ. ΤΠ 975/87/1/15.1.1988 πράξη προσκύ¬ 
ρωσης, τακτοποίησης και αναλογισμού υποχρεώσεων 
δια την διάνοιξη τμήματος της οδού Χαβίνη και διαπλά- 
τυνσης της συμβολής των οδών Ζαλόγγου και Ζαχαρία 
της Πρέβεζας του Τμήματος Πολεοδομίας και Πολεοδο- 
μικών Εφαρμογών της Νομαρχίας Πρέβεζας. 

3) Την υπ’ αριθμ. ΤΠ 2780/4.4.1990 απόφαση του Νο¬ 
μάρχη Πρέβεζας με την οποία κυρώθηκε η αμέσως ανω¬ 
τέρω πράξη του ΤΠ και Π Ε της Νομαρχίας Πρέβεζας. 

4) Την υπ’ αριθμ. 200/1992 απόφαση του Μονομελούς 
Πρωτοδικείου Πρέβεζας περί καθορισμού προσωρινής 
τιμής μονάδος αποζημιώσεως. 

5) Τον από μηνάς Απριλίου 1993 πίνακα υποχρεώσεων 
των παρόδιων ιδιοκτητών σε εφαρμογή των υπ’ αριθμ. 2, 


3 και 4 εγγράφων της αρχιτέκτωνος μηχανικού Καλυψώς 
Καρτεζίνη του Τμήματος Πολεοδομίας και Πολεοδομικών 
Εφαρμογών της Νομαρχίας Πρέβεζας. 

Ειδοποιώ τα πρόσωπα που έχουν ή αξιώνουν εμπράγ¬ 
ματα δικαιώματα στα ακίνητα που έχουν απαλλοτριωθεί 
αναγκαστικά λόγω ρυμοτομίας με τις αποφάσεις που α- 
ναφέρονται στο ιστορικό, ότι παρακατέθεσα στο Ταμείο 
Παρακαταθηκών και Δανείων (Γραφείου Πρέβεζας) με το 
υπ’ αριθμ. 17695/29.3.2000 γραμμάτιο σύστασης παρα¬ 
καταθήκης του Γ ραφείου αυτού το ποσόν των 328.980 
δραχμών, πλέον χαρτοσήμου, υπέρ εκείνου που θα ανα- 
γνωρισθεί δικαιούχος με δικαστική απόφαση για την ανα¬ 
γκαστικά ρυμοτομούμενη επιφάνεια υπό στοιχεία 1/2(6- 
7 - 8 - 9 - 6) εμβαδού 5,483 τετρ. μέτρων, η οποία ρυμοτό- 
μηση έγινε για λογαριασμό και υπέρ του Δήμου Πρέβεζας 
για την διάνοιξη των ανωτέρω δημοτικών οδών με υπό¬ 
χρεων εμέ τον ίδιον λόγω αναλογισμού υποχρεώσεων δια 
το τμήμα αυτό. 

Η παρούσα ειδοποίηση να δημοσιευθεί στην Εφημερί¬ 
δα της Κυβέρνησης. 

(Αριθμ. διπλοτύπου ΔΟΥ Πρεβέζης 8060449/ 
29.3.2000). 

Πρέβεζα, 4 Απριλίου 2000 

Ο Πληρεξούσιος Δικηγόρος 
ΕΥΑΓΓΕΛΟΣ ΧΡ. ΟΙΚΟΝΟΜΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




